Brod (općina)

**Brod** (prije **Bosanski Brod**) jest naseljeno mjesto i središte istoimene općine na krajnjem sjeveru Bosne i Hercegovine, na desnoj obali rijeke Save. Administrativno je dio Republike Srpske. Prema popisu stanovništva 2013. općina ima 18.000 stanovnika.

## Geografija 
Brod je smješten na sjeveru Bosne, u Bosanskoj Posavini. Nalazi se na široko otvorenoj i lahko prohodnoj Peripanonskoj niziji. Sjevernu granicu čini rijeka Sava, koja meandrira i često plavi svoju aluvijalnu ravan.

## Historija 
Zahvaljujući položaju na riječnom prijelazu i na važnom saobraćajnom pravcu, Brod je kroz duži historijski razvoj imao granični, trgovački i prometni značaj.

### Rana i starija historija 
Prostor današnjeg Broda razvijao se u okviru šireg historijskog prostora Bosanske Posavine, čiji je identitet od ranog novog vijeka bio snažno određen riječnim komunikacijama, pograničnim položajem i vezama sa naseljima na lijevoj i desnoj obali Save. Značaj mjesta proizlazio je prije svega iz činjenice da je na ovom dijelu Save prijelaz bio relativno povoljan, pa je širi brodski prostor stoljećima predstavljao jedna od *vrata Bosne* prema Slavoniji i srednjoj Evropi.

U osmanskom i habsburško-osmanskom pograničnom razdoblju prostor Broda dobio je dodatni strateški značaj. Nakon Požarevačkog mira iz 1718. granica na Savi dodatno je učvrstila važnost bosanskoposavskih prijelaza, među kojima se u historiografskoj literaturi navodi i Bosanski Brod. U tom razdoblju naselje je imalo izrazito pograničnu funkciju, a njegov razvoj bio je vezan uz carine, promet ljudi i robe te vojno-strateški nadzor savskog prijelaza.

Istovremeno je taj prostor bio važan i za srpsku vojnu strategiju, jer je Posavina predstavljala prirodni pravac za povezivanje teritorija pod srpskom kontrolom u zapadnoj i istočnoj Bosni. Zbog toga je Brod postao jedno od prvih velikih ratišta u sjevernoj Bosni.

Odbranu grada u prvim mjesecima rata činile su lokalne hrvatske i bošnjačke formacije, uz pomoć jedinica iz Hrvatske. 

U neposrednoj okolini Broda, naročito u selu Sijekovac, već krajem marta 1992. počinjeni su zločini koji se u sudskim spisima i kasnijim međunarodnim izvještajima navode među najranijim ratnim zločinima na području Bosanske Posavine.

### Pad Broda 
U oktobru 1992. Vojska Republike Srpske uspjela je potisnuti hrvatske i savezničke snage iz grada, nakon čega je došlo do povlačenja preko Save i rušenja mosta, čime je okončana odbrana Broda na južnoj obali rijeke.

Pad grada imao je dalekosežne vojne i političke posljedice. Njime je promijenjen odnos snaga u Posavini, a Brod je nakon toga ostao pod srpskom kontrolom do kraja rata.

Komisija eksperata UN-a dokumentirala je i navode o teškim kršenjima međunarodnog humanitarnog prava na području Bosanskog Broda i Odžaka, uključujući velik broj prijava silovanja i seksualnog nasilja. U jednom od izvještaja navodi se da se za bosanskobrodski i odžački kraj bilježi 89 navoda o silovanju i seksualnom zlostavljanju.

### Poslijeratno razdoblje 
Nakon Daytonskog mirovnog sporazuma Brod je ušao u sastav Republike Srpske. Poslijeratna historija grada obilježena je sporim povratkom dijela prijeratnog stanovništva, obnovom infrastrukture i trajnim posljedicama ratnih demografskih promjena.

## Stanovništvo 
Po posljednjem službenom popisu stanovništva iz 1991. godine, općina Brod imala je 34.138 stanovnika, raspoređenih u 23 naselja. Poslije potpisivanja Dejtonskog sporazuma veći dio općine Brod ušao je u sastav Republike Srpske. U sastav Federacije Bosne i Hercegovine ušao je dio naseljenog mjesta Brusnica Mala, koji je poslije Daytona pripao općini Odžak.

### Nacionalni sastav stanovništva – općina Brod 
### Nacionalni sastav stanovništva – naselje Brod 
## Privreda 
### Rafinerija nafte Brod 
Rafinerija u Brodu je osnovana 1892. Proces proizvodnje sirove nafte započeo je 1927. *Standard oil* preuzima proizvodnju sve do Drugog svjetskog rata. Poslije rata rafineriju je nacionalizirala tadašnja vlast. Godišnja proizvodnja je 5.000.000 tona sirove nafte u dvije linije. Obje linije su radile neovisno jedna o drugoj. Rafinerija je imala mogućnost skladištenja kapaciteta od 680.000 cub. metara. Priključena na jadranski naftovod koji se proteže obalom rijeke Save (Sisak-Brod-Beograd) i koji ima priključak za Mađarsku. Transport proizvoda se vrši cestom, prugom i rijekom Savom, te naftovodom Brod-Opatovac (Hrvatska). Mješovita proizvodnja je sadržala benzin, materijale za hemijsku i petrohemijsku industriju, baze uljnih destilata, bitumen i srodni produkti. Tržište se sastojalo od SFRJ i izvoza. Od 1992. godine, početkom ratnih djelovanja, na području općine, rafirenija doživljava ozbiljna oštećenja koja se procjenjuju na 123 miliona dolara.

## Politika 
Načelnik općine je Ilija Jovičić. Na posljednjim izborima za općinsko vijeće postignuti su sljedeći rezultati, prema broju osvojenih mandata od ukupnih 45:

* Srpska Demokratska Stranka (SDS) 17
* Hrvatska Demokratska zajednica (HDZ)  13
* Koalicija za cjelovitu i demokratsku BiH 5
* Socijalistička partija Republike Srpske (SPRS) 4
* Hrvatska seljačka stranka (HSS) 3
* Srpska radikalna stranka Republike Srpske 3

## Poznate ličnosti 
* Ljiljana Molnar-Talajić, operna diva
* Duško Trifunović, dječji pisac i pjesnik
* Edin Mujčin, nogometaš
* Igor Miličić, košarkaš
* Ljupko Petrović, nogometni trener
* Zdravko Zovko, rukometaš i trener
* Samira Hasagić, rukometašica
* Hadži-Ago Hadžiagić
* Halid Demirović, rukometaš i trener

## Reference 
## Vanjski linkovi 
* Zvanični sajt općine Brod

Kategorija:Općine Bosne i Hercegovine
Kategorija:Općine Republike Srpske
*